**1.) OBČINA RADENCI** , Radgonska cesta 9, 9252 Radenci,

ki jo zastopa župan Janez Rihtarič

Matična številka 5880297

 Davčna št. SI53944640,

**(v nadaljevanju : najemodajalec)**

**in**

**2.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_(navesti naziv)

 Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_

 Davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_

**(v nadaljevanju: najemnik)**

dogovorita in skleneta naslednjo

**POGODBO O NAJEMU PARKIRNEGA MESTA**

1. člen

Pogodbeni stranki iz te pogodbe ugotavljata:

* da je najemodajalec zemljiškoknjižni solastnik dela 2 stavbe št. 949 v k.o. Radenci z naslovom Radgonska cesta 9G, ki stoji na zemljišču s parc.št. 701/24 k.o. 200-Radenci
* da se v delu 2 stavbe št. 949 v k.o. Radenci z naslovom Radgonska cesta 9G iz prve alineje tega 1. člena pogodbe nahaja parkirno mesto št. \_\_\_\_\_\_ , ki ga bo najemnik vzel v najem (parkirno mesto se nahaja v kleti stavbe 949 k.o.Radenci)
* da si je najemnik pred podpisom te pogodbe ogledal parkirno mesto in ga vzame v najem po načelu »videno-najeto«, tako da ga vzame v najem v stanju, v kakršnem se parkirno mesto nahaja
* da najemnik ne sme dajati parkirnega mesta v podnajem
* da se oddaja parkirnega mesta iz druge alineje tega člena v najem vrši na podlagi veljavne zakonodaje (prvega odstavka 64. člena in prvega odstavka 49. člena Zakona o stvarnem premoženju države in samoupravnih lokalnih skupnosti (Ur. List RS, št. 11/18)), na spletni strani Občine Radenci [www.radenci.si](http://www.radenci.si), z dne 27.6.2018 objavljenega javnega zbiranja ponudb za oddajo pisarn in parkirnih mest v najem št. 7113-1/2018.

2. člen

Najemodajalec odda, najemnik pa vzame v najem parkirno mesto št. \_\_\_\_\_\_\_, ki se nahaja v kleti stavbe št. 949 v k.o. Radenci z naslovom Radgonska cesta 9G po načelu videno-najeto.

3. člen

Primopredaja parkirnega mesta in pilota za odpiranje prostora, kjer se nahaja parkirno mesto, se izvrši v roku 8 dni od sklenitve te pogodbe.

Pilot za odpiranje prostora, kjer se nahaja parkirno mesto, se ne sme kopirati oz. delati dodatnih izvodov.

4. člen

Najemnik se zavezuje, da bo za parkirno mesto št. \_\_\_\_\_\_ v kleti stavbe s št. 949 v k.o. Radenci plačeval mesečno najemnino v višini \_\_\_\_\_\_\_ EUR/mesec kot izhaja iz ponudbe na podlagi javnega zbiranja ponudb. Najemnik se zavezuje, da bo poleg najemnine plačeval tudi DDV.

Najemnik je dolžan plačati najemnino do konca meseca za pretekli mesec. Za zamudo pri plačilu se zaračunavajo zakonske zamudne obresti.

V primeru, da najemnik računa ne prejme do dneva zapadlosti mesečne obveznosti, je dolžan o tem dejstvu nemudoma pisno obvestiti najemodajalca, da mu izstavi račun.

Najemnina se letno spreminja s priznano letno inflacijo in letno se preverijo dejansko nastali stroški; poraba energije, osnovno zavarovanje objekta (t.i. požar in izliv vode), nadomestilo za stavbno zemljišče, stroški obratovanja ter drugi stroški za del stavbe 2 z naslovom Radgonska cesta 9G, ki so upoštevani v cenitvi sodnega cenilca in izvedenca g. Janeza Brunčiča, s katero je določena izhodiščna najemnina. V primeru, da bodo stroški višji za več kot 5% od predvidenih (oz. od lanskoletnih od leta 2020 naprej), se določi nova primerna najemnina na podlagi cenitve. Najemnik in najemodajalec skleneta aneks k pogodbi o najemu z novo ustrezno višino najemnine. V kolikor pa stroški niso višji za več kot 5% od predvidenih (oz. od lanskoletnih od leta 2020 naprej) se najemnina poveča za letno inflacijo.

5.člen

Najemnik mora v času najema parkirno mesto uporabljati in vzdrževati kot dober gospodar. Najeto parkirno mesto in prostore, po katerih vstopa v ali izstopa iz stavbe mora najemnik uporabljati v skladu s hišnim redom.

Najemnik se zavezuje nastanek škodnega dogodka na parkirnem mestu ali drugje v stavbi, v kateri se nahaja parkirno mesto sporočiti najemodajalcu.

Najemnik je dolžan popraviti oziroma povrniti vso škodo, ki jo na parkirnem mestu in na prostorih, delih, objektih in napravah stavbe, v kateri se nahaja parkirno mesto, povzroči najemnik.

Najemnik je dolžan povrniti škodo v roku 30 dni od dneva, ko je ta zapisniško ugotovljena.

Najemodajalec ne odgovarja za kakršnokoli nastalo škodo na vozilu in /ali za odtujitev vozila, ki ga bo najemnik parkiral na najetem parkirnem mestu.

6. člen

Najem parkirnega mesta se sklene za nedoločen čas od \_\_\_\_.2018 dalje.

7. člen

Najemna pogodba lahko preneha:

* na podlagi sporazuma strank
* na podlagi odpovedi najemodajalca oz. najemnika
* z odstopom najemodajalca.

V primeru sporazumnega prenehanja te pogodbe je najemnik dolžan najeti parkirno mesto izročiti v posest najemodajalcu v roku, ki ga pogodbeni stranki sporazumno določita.

Najemodajalec in najemnik lahko kadarkoli in brez razloga odpovesta to najemno pogodbo s trimesečnim odpovednim rokom. V tem primeru je najemnik dolžan izročiti najeto parkirno mesto, v posest najemodajalcu najkasneje z iztekom odpovednega roka.

Najemodajalec lahko odstopi od te pogodbe:

* če je najemnik v zamudi s plačilom najemnine 2 (dva) meseca od dneva, ko ga je najemodajalec na to opomnil
* če najemnik odda parkirno mesto v podnajem ali v kakšno drugačno uporabo, deloma ali v celoti
* če najemnik tudi po opominu najemodajalca uporablja parkirno mesto brez potrebne skrbnosti, tako da se dela občutnejša škoda
* če najemnik ne želi podpisati aneksa k tej pogodbi zaradi določitve najemnine v skladu s 4. členom te pogodbe
* če najemnik krši določila te najemne pogodbe.

Če preneha najemno razmerje z odstopom, je najemnik dolžan izročiti parkirno mesto najemodajalcu, najkasneje v roku 30 dni po odstopu najemodajalca.

Najemnik mora najemodajalcu vrniti parkirno mesto v takem stanju kot ga je prevzel v najem.

Če najemnik po prenehanju najemnega razmerja zamudi z izročitvijo parkirnega mesta (kar vključuje tudi vrnitev vseh ključev in pilota) je dolžan za vsak dan zamude plačati najemodajalcu pogodbeno kazen v višini 10% (desetih odstotkov) zadnje mesečne najemnine.

8. člen

V primeru, da je kdo v imenu ali na račun najemnika predstavniku, zastopniku ali posredniku oziroma javnemu uslužbencu ali funkcionarju najemodajalca obljubil, ponudil ali dal kakšno nedovoljeno korist za:

* pridobitev posla iz te pogodbe ali
* sklenitev te pogodbe pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali
* drugo ravnanje ali opustitev, s katerim je najemodajalcu povzročena škoda ali je omogočena pridobitev nedovoljene koristi predstavniku, zastopniku ali posredniku oziroma javnemu uslužbencu ali funkcionarju najemodajalca, najemniku ali njegovemu predstavniku, zastopniku ali posredniku, je ta pogodba nična.

9.člen

Vse morebitne spore, ki bi nastali iz te pogodbe, bosta pogodbeni stranki reševali sporazumno, sicer je za njihovo reševanje pristojno sodišče v Murski Soboti.

10.člen

Ta pogodba je sklenjena in začne veljati s podpisom obeh pogodbenih strank.

11. člen

Pogodba je sestavljena v (4) štirih enakih izvodih, od katerih prejme vsaka pogodbena stranka po dva izvoda.

Številka:

Datum:

 Najemodajalec: Najemnik:

OBČINA RADENCI, ki jo zastopa \_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa

 Janez RIHTARIČ

 ŽUPAN OBČINE RADENCI \_\_\_\_\_\_\_\_\_\_\_\_\_\_\_\_\_\_\_\_\_\_\_\_